4 
indhold med en cellekærne, der dog kun er tydelig hos kloro- 
fylfattige individer. Hæfteskiven indeholder ikke klorofyl. I 
cellesaften indenfor protoplasmamassen forekommer der hos 
mange, men langt fra hos alle individer de såkaldte sværmkorn, 
ofte i talløse masser, der frembyde et ejendommeligt skue 
ved deres livlige bevægelser. — Den hvælvede endeflade af 
den kølleformede celle var hos den af mig iagttagne art glat, 
ikke forsynet med nogen pig. 
Som ovenfor bemærket er cellehinden ligesom i den ud- 
voksne plantes celler sammensat af to lag. De kemiske reak- 
tioner vise, at det yderste og tyndeste er kutikulariseret {cii 
i figurerne); det indre derimod (ce i fig.) består af cellulose 
og bliver, skønt langsomt, blåt i klorzinkjod samt svulmer 
stærkt og opløses tilsidst i kromsyre, medens kutikulaen af 
det førstnævnte reagens farves gul og også, skønt meget 
langsomt, opløses i sidstnævnte. Under indvirkning af vand- 
trækkende reagenser såsom de to ovennævnte samt alkohol, 
glycerin o. a. trækker cellekroppen sig meget stærkt sammen 
og udskiller behandlet med klorzinkjod eller kromsyre en 
olieagtig væske i større eller mindre dråber. 
Førend den første skillevæg optræder, følger cellen den 
almindelige regel, at den strækker sig (lodret på delings- 
planet) omtrent til sin dobbelte længde. Men ligesom ved 
den udvoksne Oedogoniumcelles tværdeling foregår det her i 
plantens allerførste celle på en egen måde , der afviger fra 
alle andre bekendte tilfælde; blandt de mange hundrede unge 
Oedogonier, jeg har undersøgt, har jeg fundet nogle, men 
rigtignok meget få, der fulgte nøjagtig samme lov, som den 
ældre plantes celler følge, og som opdaget af Pringsheim 
senere har været undersøgt af mange forskere og sidst af 
Strasburger, til hvis fortolkning jeg også må slutte mig. Hos 
disse enkelte, som jeg først vil beskrive, danner der sig oppe 
under den kølleformede celles hvælvede ende den bekendte 
ringformede liste, en lokal fortykkelse af cellehindens indre 
lag. På sædvanlig måde revner nu cellehinden lige ud for 
fortykkelsen, cellekroppen udvider sig, og ringen trækkes ud 
